ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660033504
ขอให้แก้ไขปัญหาความเดือดร้อนจากการดำเนินงานโครงการของหน่วยงานภาครัฐ บริเวณทางเดินบาทวิถี ติดถนนเส้นคู่เลียบถนนคลองประปาแจ้งวัฒนะ แขวงทุ่งสองห้อง เขตหลักสี่ กรุงเทพมหานคร จุดสังเกตฝั่งห้างสรรพสินค้าเทสโก้โลตัส สาขาแจ้งวัฒนะ และตรงข้ามกับ มทบ. ที่ 11 หรือ มทบ. ที่ 1 (ผู้ร้องไม่แน่ใจว่า มทบ.ไหน) เนื่องจากผู้ร้องแจ้งว่าเมื่อก่อนเริ่มแรกตั้งแต่ปี 2565 มีการขุดเจาะบริเวณดังกล่าวแต่ปัจจุบันผู้ร้องไม่แน่ใจว่าโครงการดังกล่าวสิ้นสุดไปแล้วหรือยัง และขณะนั้นยังไม่ได้มีการนำแท่นแบริเออร์มาวางปิดกั้นไม่ให้ประชาชนเดินบนทางเดินบาทวิถี แต่มาในช่วงระยะเวลาประมาณ 3-4 เดือนที่ผ่านมามีการนำแท่นแบริเออร์มาวางปิดกั้นไว้ไม่ให้ประชาชนเดินผ่าน มีระยะทางประมาณ 150 เมตร ทำให้บริเวณที่ถูกปิดกั้นมีหญ้างอกขึ้นมาจำนวนมาก ทำให้ผู้ร้องต้องลงไปเดินบนพื้นถนนเสี่ยงต่อการเกิดอุบัติเหตุอาจอันตรายถึงชีวิตได้แล้วใครจะเป็นผู้รับผิดชอบ ส่งผลให้ได้รับความเดือดร้อนเป็นอย่างมาก จึงประสงค์ให้มีการประสานส่งเรื่องไปยังกรุงเทพมหานครเพื่อตรวจสอบแก้ไขกรณีดังกล่าวอย่างเร่งด่วน เพื่อบรรเทาความเดือดร้อนของผู้ร้องและประชาชนในพื้นที่ต่อไป (ผู้ร้องประสงค์ให้ปกปิดชื่อ นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata